Robert K. Selander

Robert K. Selander (21. heinäkuuta 1927 Garfield, Utah – 14. kesäkuuta 2015) oli yhdysvaltalainen mikrobiologi, evoluutiobiologi ja ornitologi.

Selander opiskeli Utahin yliopistossa Salt Lake Cityssä, josta valmistui filosofian maisteriksi vuonna 1951. Vuonna 1956 hän valmistui tohtoriksi Kalifornian yliopistossa Berkeleyssä. Hän toimi Austinissa Texasin yliopiston eläintieteen  professorina vuosina 1956–1974, Rochesterin yliopiston biologian osaston professorina 1974–1987 ja Pennsylvanian valtionyliopiston biologian osaston professorina 1987–1999.

Selander oli perehtynyt varsinkin salmonellan ja muiden bakteerien biologiaan. Hänet palkittiin monilla kansallisilla kunnianosoituksilla ja palkinnoilla ja hän oli useiden tieteellisten seurojen jäsen.

Lähteet 

Yhdysvaltalaiset mikrobiologit
Evoluutiobiologit
Yhdysvaltalaiset professorit
Yhdysvaltalaiset ornitologit
Vuonna 1927 syntyneet
Vuonna 2015 kuolleet